stanford-oval/wikipedia huggingface dataset:
רוזלינד נייט
ביוגרפיה

נייט נולדה במרילבון שבלונדון. היא בתם של השחקן אסמונד נייט ואשתו הראשונה, פרנסס קלייר, ובתה החורגת של השחקנית נורה סוויבורן. בהיותה בת למשפחה של שחקנים התיאטרון הוצג בפניה כבר בגיל צעיר. היא הושפעה מביקור בתיאטרון אולד ויק המופצץ בשנת 1949, בו ראתה עם אביה את המחזות "מלכת השלג" ו"כטוב בעיניכם". אחרי שלמדה שם שנתיים בהדרכת גלן ביאם שו וג'ורג' דיוויין, קיבלה משרה של עוזרת מנהל במה בלהקת התיאטרון מידלנד בקובנטרי. משם עברה ללהקת התיאטרון הרפרטוארי באיפסוויץ' שם היה חבר ג'ו אורטון.
שנתיים לאחר מכן הצטרפה נייט ללהקת התיאטרון של מערב אנגליה לסיבוב הופעות של שמונה חודשים. היא משכה את תשומת לבו של מפיק שצרף אותה לשחק תלמידה בסרט "Blue Murder at St Trinian's" משנת 1957. באותה שנה כיכבה יחד עם אביה, בתפקידי אב ובת, בעיבוד של ה-BBC לרומן "ניקולס ניקלבי". ב-1955 הופיעה, ללא קרדיט, בסרטו של לורנס אוליבייה "ריצ'רד השלישי" שבו השתתף גם אביה. נייט שיחקה בשני סרטים בסדרת "Carry On". בסרט "Carry On Nurse" גילמה את האחות נייטינגייל, ובסרט "Carry On Teacher" שיחקה בתפקיד פליסיטי וילר, מפקחת בבית הספר.
ב-1963 שיחקה נייט בתפקיד גברת פיצפטריק בסרט "טום ג'ונס". ב-1980 הופיעה שוב באחד מסרטי סנט טריניאן בתפקיד מורה בסרט "The Wildcats of St Trinian's".
נייט הופיעה בתוכניות טלוויזיה רבות בהן "מאפ ולוצ'יה" (1985), "על שוטים ואנשים" (1989), "פוארו" (1992), "ג'יבס וווסטר" (1993), "The Upper Hand", "וייקליף" (1996), "דיאל ופסקו" (1999), "בקצב הלב" (2000), "חדר מיון" (2002), "רציחות במידסומר" (2003 ו-2011), "רופאים" (2005 ו-2009), "מיס מארפל" (2006), "הולבי סיטי" (2008), "שרלוק" (2012), ובסיטקום "סעודת שישי" (2012). בשנים 1999 עד 2001 כיכבה בסיטקום "תן לי, תן לי" בתפקיד בריל מריט, פרוצה לשעבר ובעלת הבית של שתי הדמויות הראשיות, לינדה (קתי בורק) וטום (ג'יימס דרייפוס).
ב-1987 השתתפה בסרט "זקוף ת'אוזן", וב-2002 שיחקה בסרט "רווק פלוס ילד". במשך כל הקריירה שלה המשיכה נייט לעבוד בתיאטרון והייתה מקושרת בעיקר לתיאטרון רויאל אקסצ'יינג' במנצ'סטר.
חיים אישיים

ביולי 1959 התחתנה נייט עם הבמאי והמפיק מייקל אליוט, לו הייתה נשואה עד מותו ב-1984. לשנים נולדו שתי בנות – מריאן אליוט, במאית תיאטרון, וסוזאנה אליוט נייט. מריאן נשואה לשחקן ניק סידי ולהם בת אחת, איב שנולדה באוגוסט 2004.
נייט נפטרה ב-19 בדצמבר 2020.
פילמוגרפיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1950 |  | Gone to Earth | נערה צעירה במסלול מרוץ | ללא קרדיט |
| 1955 | ריצ'רד השלישי | Richard III | בת לוויה של המלכה | ללא קרדיט |
| 1957 |  | Fortune Is a Woman |  | ללא קרדיט |
| 1957 |  | Blue Murder at St Trinian's | אנאבל |  |
| 1957 | ניקולס ניקלבי | Nicholas Nickleby | מיס פאני סקווירס | סדרת טלוויזיה |
| 1958 |  | The Horse's Mouth | Bit Role | ללא קרדיט |
| 1959 |  | Carry On Nurse | סטודנטית אחות נייטינגייל |  |
| 1959 |  | Carry On Teacher | פליסיטי וילר |  |
| 1960 | רופא מאוהב | Doctor in Love | רופאה | ללא קרדיט |
| 1960 | איש נוכל היה | There Was a Crooked Man | אחות |  |
| 1961 |  | The Kitchen | מלצרית |  |
| 1963 | טום ג'ונס | Tom Jones | גברת פיצפטריק |  |
| 1964 | מרטין צ'אזלוויט | Martin Chuzzlewit | צ'ריטי | מיני-סדרה |
| 1968 | ניקולס ניקלבי | Nicholas Nickleby | מיס סנבליצ'י | מיני-סדרה |
| 1969 |  | Can Hieronymus Merkin Ever Forget Mercy Humppe and Find True Happiness? | פנלופי |  |
| 1970 | התחילו את המהפכה בלעדיי | Start the Revolution Without Me | הלן דה סיסי |  |
| 1974 | משפחת פאליסר | The Pallisers | אספסיה פיצגיבון | סדרת טלוויזיה (פרק אחד) |
| 1975 |  | Eskimo Nell | ליידי לונגהורן |  |
| 1975 | מיסטר קווילפ | Mister Quilp | גברת ג'ורג' |  |
| 1979 | הגברת נעלמת | The Lady Vanishes | אוולין בארנס |  |
| 1980 |  | The Wildcats of St Trinian's | מיס וולש |  |
| 1987 | זקוף ת'אוזן | Prick Up Your Ears | שופטת ב-RADA |  |
| 1991 | פחד בחשכה | Afraid of the Dark | אדית' |  |
| 1992 | פוארו | Agatha Christie's Poirot | ג'ורג'ינה מורלי | בפרק "One, Two, Buckle My Shoe" |
| 1990, 1992 | ג'יבס וווסטר | Jeeves and Wooster | דיים דפני / בעלת מלון | סדרת טלוויזיה (2 פרקים) |
| 1997 | אייבנהו | Ivanhoe | אדית' | מיני-סדרה |
| 1998 | טס לבית דרברוויל | Tess of the D'Urbervilles | גברת דרברוויל | סרט טלוויזיה |
| 1998 |  | Berkeley Square | דודה אפי | מיני-סדרה |
| 1998 |  | Gunslinger's Revenge | גברת וילו |  |
| 2002 | רווק פלוס ילד | About a Boy | אמא של לינדזי |  |
| 2011 |  | Demons Never Die | פרידה |  |
| 2015 | הליידי בקרוואן | The Lady in the Van | נזירה מבוגרת |  |
| 2016 | הכתר | The Crown | אליס, נסיכת באטנברג | סדרת טלוויזיה |
תפקידים בתיאטרון

גברת פרנטיס במחזה "What the Butler Saw" מאת ג'ו אורטון. ביים ברהאם מארי בתיאטרון רויאל אקסצ'יינג במנצ'סטר (1977)
מיס אריקסון במחזה "Present Laughter" מאת נואל קאוורד. ביים ג'יימס מקסוול בתיאטרון רויאל אקסצ'יינג במנצ'סטר (1977)
האמא החורגת במחזה "סינדרלה" מאת טרוור פיקוק. הצגת הבכורה בבימויו של אנתוני באוולס ומישל הרדי בתיאטרון רויאל אקסצ'יינג במנצ'סטר (1979)
גברת רנקלינג במחזה "The Schoolmistress" מאת ארתור וינג פינרו. ביים ג'יימס מקסוול בתיאטרון רויאל אקסצ'יינג במנצ'סטר (1979)
מאדאם במחזה "Blood, Black and Gold" מאת ג'ררד מקלרנון. הצגת בכורה עולמית בבימויו של ברהאם מארי בתיאטרון רויאל אקסצ'יינג במנצ'סטר (1980)
גברת ג'ייק במחזה "Love on the Dole" מאת רונלד גאו. ביים אריק תומפסון בתיאטרון רויאל אקסצ'יינג במנצ'סטר (1980)
ליידי וינדרמיר במחזה "פשעו של לורד ארתור סאביל" מאת אוסקר ויילד. ביים אריק תומפסון בתיאטרון רויאל אקסצ'יינג במנצ'סטר (1982)
ליידי אינדיה במחזה "Ring Round the Moon" מאת ז'אן אנוי. ביים סטיבן פימלוט בתיאטרון רויאל אקסצ'יינג במנצ'סטר (1985)
גברת ת'ורן במחזה "Class K" מאת טרוור פיקוק רויאל אקסצ'יינג במנצ'סטר (1985)
אניה פבליקוב במחזה "Nude With Violin" מאת נואל קאוורד. ביימה מריאן אליוט בתיאטרון רויאל אקסצ'יינג במנצ'סטר (1999)
הערות שוליים

↑  "Family for Esmond Knight". Turner Classic Movies.
1 2  Kate Kellaway "'When it goes well it is like falling in love. It gives you an incredible high'", The Observer, 29 October 2006
| --- | --- |
בקרת זהויות :  ISNI: 0000 0003 7206 1809  LCCN: no2006078218  MusicBrainz: 9e42acfb-e51e-4afe-9118-cff88b2f0741  VIAF: 73611352   WorldCat (עם VIAF): 73611352
רפרייז רקורדס

| --- | --- |

 נתונים כלליים
 סוג:  חברת תקליטים
 מייסדים:  פרנק סינטרה 
 תקופת הפעילות:  1960 (במקור) – 1976 (במקור) 1987 (השקה מחדש) – הווה
 חברת אם:  האחים וורנר (ארצות הברית) וורנר מיוזיק גרופ (רחבי העולם)
 מיקום המטה:  ארצות הברית 
 ענפי תעשייה:  תעשיית המוזיקה 
 מוצרים עיקריים:  תקליטים • תקליטורים
  
 repriserecords.com
 
רפרייז רקורדס (באנגלית: Reprise Records) היא חברת תקליטים אמריקאית שנוסדה בשנת 1960 על ידי פרנק סינטרה. היא בבעלות וורנר מיוזיק גרופ, ופועלת באמצעות האחים וורנר, אחת מחברות הדגל שלה. במרוצת השנים, התפרקה החברה (1976) אך בשנת 1987 הוחלט להקים את החברה מחדש.
אמנים החתומים כעת ברפרייז רקורדס כוללים את אניה, מייקל בובלה, אריק קלפטון, סטיבי ניקס, ניל יאנג, דפטונס, מסטודון, לינדזי בקינגהאם, ג'וש גרובן, דיסטרבד, אידינה מנזל, My Chemical Romance, ג'רארד ויי, גרין דיי, דווייט יואקם, ו-Never Shout Never.
חברות תקליטים

להלן חברות התקליטים הקשורות לרפרייז רקורדס:
תקליטי 143 (1999–הווה)
ביזאר רקורדס (1968–1972)
ביג בראדר רקורדס (2008–הווה)
BME רקורדינגס (2004–הווה)
בראדר רקורדס (1970–1977)
קרייסליס רקורדס (1969–1972)
קולד צ'ילין רקורדס (1988–1993; הוצאות נחברות)
דיסק-ריט רקורדס (1973–1979)
אלמנטרי רקורדס (1995–2000)
ג'איינט רקורדס (1990–2001; הוצאות נבחרות)
גראנד ג'ורי רקורדס (1990–1993)
אין בלום רקורדס (1998–2000)
קינטיק רקורדס (1992–2000)
סטרייט רקורדס (1968–1972)
סייר רקורדס (1977–2000; הוצאות נבחרות)
וייפור רקורדס (1995–הווה; אין מידע אודות פעילות)
הערות שוליים

1 2 3  Reprise Records Story, www.bsnpubs.com
| --- | --- |
בקרת זהויות :  NLI: 987007335159805171  BnF: cb138833334 (data)  ISNI: 0000 0001 0943 1497  LCCN: no97060232  MusicBrainz: af6d6f49-2b4d-40fe-86d4-241906772b59  NLA: 40579977  VIAF: 137316801   WorldCat (עם VIAF): 137316801
רוברט הארליק

| --- | --- |
אין תמונה חופשית
 לידה:  1943 (בן 81 בערך) 
 ענף מדעי:  בינה מלאכותית 
 מקום לימודים:  אוניברסיטת קנזס 
 מנחה לדוקטורט:  Gerry Leon Kelly 
 מוסדות:  אוניברסיטת וושינגטון  אוניברסיטת העיר ניו יורק 
 תלמידי דוקטורט:  Qiang Ji, Ming Ye, Yu Hong Chu, Ting Chuen Pong, Norman Clyde Griswold, Its'hak Dinstein, Xufei Liu, Oscar Amable Zuniga, Chung-Nan Lee, Gary Jon Minden, Ammendra Singh, Prasanna Mulgaonkar, Shih Jong Lee, Christoforos Christoforou, Tapas Kanungo, Jongsoo Lee, Rave Harpaz, Mostafa Kermani Afarani, Aleksey Myasnikov, Minhua Huang, Mingzhou Song, Lei Sui, Vinay Govind Vaidya, Jasjit S. Suri, Gang Liu, Chang-Kyu Lee, Visvanathan Ramesh, Seungku Yi, Yalin Wang, Man Bae Kim, Larry Roger Rystrom, Badr H. Al-Badr, Jisheng Liang, Hyonam Joo, Kenneth B. Thornton, Selim Aksoy, Desikachari Nadadur, Su Chen, Wenbo Cao 
 פרסים והוקרה:  Fellow of the International Association for Pattern Recognition  עמית IEEE 
 
רוברט (ראובן) הארליק (באנגלית: Robert M. Haralick‏; נולד ב-30 בספטמבר 1943) מומחה לבינה מלאכותית, כיהן כנשיא האגודה הבינלאומית לזיהוי תבניות (IAPR - The International Association for Pattern Recognition) ומכהן כנשיא "החברה הבינלאומית לחקר צפני התורה".
הארליק קיבל בשנת 1964 תואר ראשון במתמטיקה באוניברסיטת קנזס, תואר ראשון בהנדסת חשמל ב-1966 ותואר שני בהנדסת חשמל ב-1967. ב-1989 קיבל תואר דוקטור מאוניברסיטת קנזס. הצטרף כאיש סגל לפקולטה להנדסת חשמל באוניברסיטה זו, וכיהן בה כפרופסור בשנים 1978-1975. ב-1979 מונה לפרופסור בווירג'יניה טק. בשנים 1986-1984 כיהן כסגן נשיא למחקר בחברת Machine Vision International. בשנים 2000-1986 כיהן כפרופסור במחלקה להנדסת חשמל באוניברסיטת וושינגטון. משנת 2000 הוא מכהן כפרופסור מחקר (באנגלית Distinguished Professor) במרכז לדוקטורנטים באוניברסיטת העיר ניו יורק.
הארליק כיהן מספר שנים כנשיא האגודה הבינלאומית לזיהוי תבניות, (IAPR). הוא חבר במועצת המנהלים של מספר כתבי עת בתחומו, כדוגמת: IEEE Pattern Analysis and Machine Intelligence, Pattern Recognition, Image and Vision Computing, IEEE Expert, and Machine Vision and Applications, ועוד. תרומותיו לראייה ממוחשבת וזיהוי צורות זיכו אותו בתואר "עמית IEEE".
פרופסור הארליק נחשב לחוקר פורה במיוחד. מספר הספרים, פרקים, מאמרים בכתבי-עת, ונאומים בוועידות שפרסם – עבר את החמש מאות וחמישים, ביניהם שני כרכי ספרו "ראייה ממוחשבת ורובוטית".
תרומתו של פרופסור הארליק לעולם המדעי רחבת היקף. הודות למחקריו ותגליותיו התאפשרו ברמה גבוהה ניתוחי תמונות ומרקמן, נוצרו מודלים לעיבודי תמונות במחשב, צורות באמצעות ניתוח מורפולוגיה מתמטית, ראייה ממוחשבת, ניתוח מסמכים באמצעות מחשב ובינה מלאכותית.
עבודתו האחרונה עוסקת בממדי מרחב ומתבססת על טכניקות של תורת הקבוצות החופשיות, החלות על בעיות קומבינציה. עיקר עיסוקו האחרון הוא בקרת תוכניות בסוכנות החלל האמריקנית - נאס"א, שם הוא תורם בפיתוח תוכניות לטילי שיוט[דרוש מקור].
תרומתו לדילוגי אותיות בתורה

הארליק הוא מתומכי המחקר של דורון ויצטום, אליהו ריפס ורוזנברג, אודות מסרים המוצפנים בדילוגי אותיות בתורה. הוא בדק בעצמו את הצופן זמן רב, השתכנע בנכונותו, ואף תרם לו הוכחה: הוא הציע לבדוק האם מלבד הדילוג המינימלי, בו היה ידוע מראש כי רשימתו של ויצטום הצליחה בפסוקי התורה, ואילו רשימתו של מקי הייתה מוצלחת בספר "מלחמה ושלום", ישנו מקום נוסף בו נמצאת התכנסות בין השמות לבין התאריכים, והפעם בדילוג גדול יותר. כלומר מה תהיינה התוצאות של "דילוג מינימלי מספר 2", "דילוג מינימלי מספר 3", וכן הלאה. תוצאת בדיקתו גלתה כי הרשימות של ויצטום הוכיחו את עצמן שנית, ואף עד הניסיון העשרים נמצאו תוצאות מרשימות. רשימתו של מקי, לעומת זאת, הלכה וכשלה ולאחר הניסיון השלישי כבר לא הייתה כל משמעות סטטיסטית לתוצאות. הארליק הרצה על הנושא בפני משתתפי הכנס הבינלאומי לזיהוי תבניות שהתקיים בהונג קונג בשלהי 2006. וביוזמתו אף הרצו שם גם חוקרים נוספים של דילוגי אותיות בתורה.
הערות שוליים

↑  http://torahcode.co.il/pdf_files/pub/har2.pdf]
↑  צופן בראשית-פרסומים מדעיים, באתר torahcode.co.il
| --- | --- |
בקרת זהויות :  NLI: 987007304972105171  BnF: cb12473932d (data)  dblp: 80/2840  ISNI: 0000 0001 1665 4023  LCCN: n80125330  MGP: 77991  NTA: 072063432  SUDOC: 033932263  VIAF: 69029910   WorldCat (עם VIAF): 69029910
רוברט הארבין

| --- | --- |

 לידה:  14 בפברואר 1909 Balfour, דרום אפריקה 
 פטירה:  12 בינואר 1978 (בגיל 68) וסטמינסטר, הממלכה המאוחדת 
 מדינה:  הממלכה המאוחדת 
 מקום קבורה:  Golders Green Crematorium 
 
דגם גולש סקי שעוצב על ידי רוברט הארבין, גולש במורד הספר ממנו לקוח הדגם
רוברט הארבין (באנגלית: Robert Harbin;‏ 1908–1978) היה קוסם, סופר ואמן אוריגמי בריטי. ביחד עם סמואל רנדלט פיתח שיטת רישום אוריגמי.
ביוגרפיה

בגיל 20 החל הארבין לעבוד בחנות קסמים בלונדון. מעט לאחר מכן הוא החל להופיע כקוסם ברחבי לונדון והיה לקוסם הבריטי הראשון שעבר להופיע בטלוויזיה ואף הנחה תוכנית משלו.
מתחילת שנות ה-50 של המאה ה-20 הוא החל לעסוק באומנות האוריגמי היפנית וכתב מספר ספרים בנושא זה, אשר תרמו רבות לפריצתו של האוריגמי לתודעת המערב.
ספרים

Paper Magic - הספר הראשון של רוברט הארבין. יצא בשנת 1956. כשנה אחר כך ליליאן הופנהיימר קיבלה עותק של הספר וחצתה את האוקיינוס כדי לפגוש את המחבר.
Secrets of Origami - הדפסה ראשונה ב-1963. הוצאות מחודשות היו ב-1971 וב-1997.
"אוריגמי 1" - הספר הראשון בסדרה של ארבעת ספרי האוריגמי הראשונים שתורגמו לעברית. הספר יצא לאור ב-1968 בכריכה קשה תחת הכותרת "Teach Yourself Origami, the Art of Paperfolding", ובכריכה רכה בשם קצר יותר "Origami, the Art of Paperfolding". שנה אחר כך שם הספר שונה ל-"Origami 1" ופתח את הסדרה המוכרת. "אוריגמי 2" - יצא לאור באנגלית תחת הכותרת "New Adventures in Origami"
"Origami, Step by Step" - יצא לאור ב-1974.
"Have Fun with Origami" - הספר מכיל דגמים פשוטים שהארבין לימד בסדרת הטלוויזיה הבריטית "Look-In".
ריטה (אלבום)

ריטה הוא אלבום הבכורה של הזמרת ריטה, שיצא בשנת 1986.
הפקה

בסוף 1985 יצא לתחנות הרדיו השיר הראשון של ריטה "בגידה", שהלחין רמי קלינשטיין למילים של יעל טבת קלגסבלד, בו הושקעו מעל 120 שעות אולפן.
ריטה הייתה אז עדיין תלמידה בבית ספר למשחק "בית צבי" (שם היא למדה אחרי השחרור מצה"ל) כשהשיר זינק לראש מצעדי הפזמונים ברשתות רבות. הוא שהה שם במשך יותר מחודשיים וצבר השמעות רבות מאוד, הישג חריג באותה עת, ודאי כשמדובר בזמרת אלמונית.
אחריו יצא הסינגל "שיר אהובת הספן", שכתב יאיר לפיד על בסיס הספר "ים המוות" של הסופר הברזילאי ז'ורז' אמאדו, שגם הוא זכה להצלחה רבה.
בתחילת 1986, לאחר הצלחת שיריה הראשונים הוזמנה ריטה להשתתף בתחרות הקדם אירוויזיון. הופעתה עם "שביל הבריחה" שכתבה מיכל ברנט והלחין רמי קלינשטיין הפכה אותה כמעט בן לילה לכוכבת המדוברת ביותר בישראל. השיר עצמו זכה רק במקום הרביעי בתחרות, ואף על פי שלא הגיע למקום הראשון, היה לאחד הלהיטים הגדולים בישראל באותה שנה, וזכה בתואר "שיר השנה" במצעד הפזמונים העברי השנתי של רשת ג'.
באפריל 1986 הוציאה את אלבומה הראשון, שנקרא בפשטות "ריטה", בחברת תקליטים "הליקון". האלבום זכה להצלחה גדולה, תוך זמן קצר הגיע ל"תקליט זהב" ולמעמד של "פלטינה משולשת" (כשנמכר בלמעלה מ-150,000 עותקים) ועד היום נחשב לאלבום הבכורה הנמכר ביותר בישראל. בנוסף ל-"שביל הבריחה", "בגידה" ו-"שיר אהובת הספן", בלטו באלבום השירים "עבד של הזמן" שריטה כתבה בעצמה וביצוע לשירו של חיים נחמן ביאליק "הכניסיני תחת כנפך" בלחן עממי, שקצבו היה איטי מאוד. פרט ל-"עבד של הזמן", כתבה ריטה גם את "לךָ" ואת "עוד איש בודד".
האלבום הביא עמו בשורה חדשה בכל הקשור להפקה מוזיקלית ולתפיסת העבודה על תקליט. אך החידוש לא היה רק באופן העבודה אלא גם באיכות הצליל שהיה בסטנדרטים בינלאומיים. על כך היה אחראי בעיקר רמי קלינשטיין שהיה המפיק המוזיקלי (בעזרת ראובן שפירא ונאור דיין). קלינשטיין גם הלחין ועיבד את כל שירי האלבום, פרט ל-"הכניסיני תחת כנפך".
שירי האלבום

| ריטה> מס' | ריטה> שם | ריטה> מילים | ריטה> לחן | ריטה> משך | ריטה>  | ריטה>  | ריטה>  | ריטה>  | ריטה>  |
| --- | --- | --- | --- | --- | --- | --- | --- | --- | --- |
| 1. | עבד של הזמן  | ריטה | רמי קלינשטיין | 4:49 |  |  |  |  |  |
| 2. | שיר אהובת הספן  | יאיר לפיד | רמי קלינשטיין | 4:14 |  |  |  |  |  |
| 3. | שביל הבריחה  | מיכל ברנט | רמי קלינשטיין | 3:17 |  |  |  |  |  |
| 4. | הכניסיני תחת כנפך  | חיים נחמן ביאליק | עממי | 4:35 |  |  |  |  |  |
| 5. | משחק מכור  | עופר אקרלינג | רמי קלינשטיין | 4:18 |  |  |  |  |  |
| 6. | לבכות  | יאיר לפיד | רמי קלינשטיין | 4:16 |  |  |  |  |  |
| 7. | בגידה  | יעל טבת | רמי קלינשטיין | 4:40 |  |  |  |  |  |
| 8. | עוד איש בודד  | ריטה | רמי קלינשטיין | 4:26 |  |  |  |  |  |
| 9. | לקבל ולתת  | יונה וולך | רמי קלינשטיין | 3:16 |  |  |  |  |  |
| 10. | לךָ  | ריטה | רמי קלינשטיין | 4:46 |  |  |  |  |  |
| משך כולל: | משך כולל: | משך כולל: | משך כולל: | 42:35 |  |  |  |  |  |
בתקליט: שירים 1–5 - צד 1, שירים 6–10 - צד 2.
משתתפים באלבום

עיבודים והפקה מוזיקלית: רמי קלינשטיין.
סייעו בהפקה מוזיקלית: ראובן שפירא ונאור דיין.
משתתפים באלבום > נגנים

קלידים: רמי קלינשטיין.
גיטרות: נאור דיין.
גיטרה בס: מייקל בנסון - (חוץ מ-"משחק מכור" ו-"לבכות").
גיטרה בס: זרובבל שנקין [צוף] - (ב-"משחק מכור").
גיטרה בס נטולת סריגים (Fretless): מיקי שביב - (ב-"לבכות").
כלי הקשה: אלון הלל.
קולות ואפקטים: ריטה, רמי קלינשטיין, אהרון וירמי קפלן, רוני בראון, נאור, איגי והוד דיין, מייקל בנסון, גיא יפה, רמש וריש, שוניה ושוניה והשעון של ראובן.
משתתפים באלבום > קרדיטים

מפיקה: מיכל ברנט.
עוזרת הפקה: דורית שחר.
יחסי ציבור: נעמי שפר.
הוקלט באולפני "טריטון", 1986, ת"א.
טכנאי הקלטה ומיקס: ראובן שפירא.
עוזר טכנאי: פבלו ושלר.
חיתוך: גיא יפה.
עיצוב עטיפה: דוד גרוסמן + יקי מולכו.
צילום עטיפה: בן לם
איפור: דורית פלוצקי.
עיצוב שיער: ינקה בן שושן.
מיקומי שיא

|   ‏‏‏  מצעדי עשור (1980-89)> מדינה |   ‏‏‏  מצעדי עשור (1980-89)> מצעד |   ‏‏‏  מצעדי עשור (1980-89)> מיקום שיא |
| --- | --- | --- |
|  ישראל | מדיה פורסט ישראל | — |
|  ישראל | מעריב | 1 |
נתוני מכירות

| מקום | תואר | מכירות |
| --- | --- | --- |
| ישראל (IFPI) | פלטינה משולשת | 150,000 |
רפרטואר

רֶפֶּרְטוּאָר (באנגלית: Repertoire) הוא מונח המתייחס לרשימה או קבוצה של דרמות, אופרות, יצירות מוזיקליות או תפקידים שחברה או אדם ערוכים לבצע מיד. המונח נמצא בשימוש נרחב על ידי מוזיקאים במשמעות של רפרטואר מוזיקלי.
היסטוריה

השימוש הידוע הראשון של המילה "רפרטואר" נעשה בשנת 1847. מקור המילה רפרטואר, הוא שאילה מהמילה הצרפתית, "Répertoire", ועם משמעות דומה בתחום האמנות, המבוססת על המילה "Repertorium" (בתרגום לעברית: מסמך) מהלטינית המאוחרת.
הגדרה בשיטות השונות

במובן המופשט כולל רפרטואר את כל השיטות, הידע או המיומנויות, שזמינים לאדם או מוסד בהקשר מסוים באופן מיידי.
לזמרי אופרה קיים רפרטואר אישי, בהתאם למאפיינים המוזיקליים שלהם ולתקופה היסטורית מסוימת. מספר אמנים, ביניהם מריה קאלאס ואמנים נוספים, אף זכו לתהילה על סמך הרפרטואר העשיר והמגוון שלהם שכלל תפקידים רבים ואופרות רבות מתקופות שונות.
בתחום המוזיקה והתיאטרון, הרפרטואר הוא אוסף של יצירות המוצגות באופן קבוע בבתי הקולנוע ואולמות קונצרטים והוא נקבע אף חודשים רבים מראש.
המושג רפרטואר משמש בהרחבה כהתייחסות לכל היצירות הצפויות בהכשרה למוזיקה קלאסית, באופן זה מתייחסים לרפרטואר תזמורת, פסנתר או מקהלה.
ראו גם

רפרטואר לחליל
רפצוויש

רפצוויש (בהונגרית: Répcevis) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם ברפצוויש מספר התושבים נמצא בירידה. כך, בשנת 1990 חיו בכפר 382 תושבים, ובשנת 2019 רק 322 תושבים.
יהודי רפצוויש

ברפצוויש חיו יהודים בתקופות זמן שונות:
| שנה | מספר היהודים בכפר | כלל האוכלוסייה |
| --- | --- | --- |
| 1840 | 38 |  |
| 1880 | 17 | 820 |
| 1910 | 8 |  |
| 1920 | 9 |  |
| 1930 | 3 |  |
| 1941 | 6 | 808 |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז גיור-מושון-שופרון |
| --- | --- | --- |
| ערי המחוז | שופרון  • גיור  |  |
| ערים |  בלד •  צ'ורנה •  פרטד •  פרטוסנטמיקלוש •  יאנושומוריה •  קאפובאר •  לבן •  מושונמגיארובאר •  פנונהלמה •  טט |  |
| כפרים | סאן • פאראד • אויקר • אשבאנירארו • בבוט • ציראק • דנשפה • אדווה • גיורו • הימוד • הוויי • קישפלוד • מיהאיי • אושלי • ראבקצל • רפצסמרה • סארפלד • ואדושפה • ואשארושפלו • וסקן • ויטנייד • אבדה • בזי • בן • רטלפ • ברץ' • דונסג • דונסנטפאל • אנשה • פהרטו • גניי • גיורלדמר • גיורשאג • גיורשבנהאז • פר • גיוראויפלו • גיוראויבראט • גיורזאמוי • איקרן • קאיארפץ • קישבאיץ' • קורונצו • קונסיגט • מושונסנטמיקלוש • מזארש • נג'בייץ' • ראבפטונה • שוקורופאטקה • טלטשטווה • טניה • ונק • ואמושסבדי • ניול • אטוונן • נאג'סנטיאנוש • אגפלווה • צ'אפורדיאנושפה • צ'פוד • אגיאגושסרגן • צ'ר • אברגץ • אג'האזשפלו • פרטבוז • פרטאנדרד • פרטהומוק • פרטראקוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אונד • ולצ'יי • ז'ירה • אצ'לג • באגיוגסובאט • ברבץ' • בודונהיי • בוגיוסלו • בשארקאן • דר • צקוהאזה • אגייד • יובהאזה • קון • מגלוצה • מגיארקרסטור • מרקוטבדגה • פאלי • פאסטורי • פוטיונד • ראבצ'נק • ראבפורדאן • ראבשבש • ראבסנטאנדראש • ראבטמאשי • ראבצקפי • שובור • שופרונמטי • סיל • סילשארקאן • טארנוקרטי • ז'בהאזה • בזניה • דרנוז'לי  • דונקיליטי • דונרמטה • דונסיגט • פקטארדה • הלאסי • הדרוואר • הגיישהלום • קארויהאזה • קימלה • לבל • קישבודק • מאריאקאלנוק • מושונסולנוק • מושונאודוואר • אוירונפה • וארבלוג • ראיקה • ליפוט • פישקי • מצ'ר • בקונגיירוט • בקונפטרד • בקונסנטלאסלו • אץ' • פנייפה • גייראסונפה • לאזי • ניאלקה • פאזמאנדפאלו • רבזד • טריאנפוסטה • רומאנד • טאפסנטמיקלוש • וספרמוורשאן • שיקאטור • טאפ • ארפאש • צ'יקוואנד • פלפץ • גיארמט • גיימרה • גיירסמרה • קישבבוט • מרגש • ואג • מוריצהידה • ראבצ'צ'ן • ראבסנטמיהאי • סרצ'ן • ראבסנטמיקלוש |  |
| יישובים בנפת שופרון |
| --- | --- | --- |
| יישובים | שופרון • אגיאגושסרגן • אגפלווה • צ'אפורדיאנושפה • צ'פוד • צ'ר • אברגץ • אג'האזשפלו • פרטבוז • פרטד • פרטאנדרד • פרטהומוק • פרטראקוש • פרטוסנטמיקלוש • פרטספלק • גיאלוקה • הרקה • הג'קה • הידגשג • איוואן • קופהאזה • לווה • נג'צנק • נג'לוז' • נמשקר • פרסטג • פטהאזה • פיניה • פוסטצ'לאד • רפצוויש • רייטקמוז'אי • שרוד • שופרונהורפאץ' • שופרונקבשד • סקון • אויקר • אונד • ולצ'יי • ז'ירה |  |
ערך זה הוא קצרמרבנושא יישובים בהונגריה. אתם מוזמנים לתרום לוויקיפדיה ו.
רנין

רנין (באנגלית: Renin) הוא אנזים המפרק את הפפטיד אנגיוטנסינוגן. אנזים זה משתתף במערכת הרנין-אנגיוטנסין-אלדוסטרון האחראית בעיקר על בקרה על משק המים בגוף האדם, באמצעות בקרה על לחץ הדם ועל נפח הנוזל החוץ תאי.
הרנין הוא פרוטאזה אספרטית, בעל אתר הכרה יחיד לאנגיוטנסינוגן. הרנין התגלה ב-1898 על ידי רוברט טייגרשטדט ופר ברגמן ממכון קרולינסקה שבסטוקהולם.
רקע

בגוף קיים מצב ביולוגי קבוע "הומאוסטזיס" שבו תפקוד המערכות השונות מיטבי. אחד ממרכיבי ההומאוסטזיס הוא כמות הנוזלים בכלי הדם. מצד אחד יש לשמור על מספיק נוזלים כדי למנוע מצב של התייבשות, ומהצד השני יש לשמור שלא יצטברו יותר מדי נוזלים, כדי למנוע למשל יתר לחץ דם, פגיעה ביכולת הסינון הכלייתי, פריצה של כלי דם קטנים וכו'. לגוף כמה מנגנונים שבאמצעותם נשמר האיזון: תחושת הצמא, כמות הנוזלים (או ריכוז המומסים) בשתן וקוטר כלי הדם.
הרנין הוא חלק ממערכת הרנין-אנגיוטנסין-אלדוסטרון, מערכת הורמונלית המהווה חלק חשוב בבקרה ארוכת הטווח על לחץ הדם ועל נפח הנוזל החוץ תאי. הרנין מסוגל לחתוך את הפפטיד הלא פעיל אנגיוטנסינוגן, שהופך בהמשך לאנגיוטנסין. האנגיוסין הוא הורמון המגביר את תחושת הצמא ומצר את כלי הדם.
תיאור ומנגנון פעולה

התרגום התאי של ה-mRNA של הפרו-רנין, החלבון הראשוני שלאחר חיתוך הופך לרנין, מתבצע ברקמות רבות: בלוטות יותרת הכליה, המוח, הכליה ומערכת הדם ההיקפית.
עם זאת, רק בכליות, בתאים הג'וקסטה-גלומרולרים (Juxtaglomerular), מתבצע חיתוך הפרו-רנין לרנין.
בניגוד לפרו-רנין שמופרש לזרם הדם באופן קבוע, רנין מופרש לזרם הדם עקב גירוי:
קישור של ליגנד לרצפטור בטא-אדרנרגי (כמו אפינפרין)
קישור של פרוסטגלנדין פארה-קריני לקולטן ממברנלי
רנין חותך את אנגיוטנסינוגן ויוצר פפטיד בעל 10 חומצות אמינו בשם אנגיוטנסין 1. חיתוך נוסף יוצר אנגיוטנסין 2, הגורם לכיווץ כלי הדם ולהגדלת ההפרשה של ADH ואלדוסטרון. אלה גורמים לעלייה בלחץ הדם.
החיתוך יכול להתבצע בזרם הדם עצמו או בתווך הבין תאי, כאשר רנין נקשר לקולטן ממברנלי חיצוני שמייעל את תהליך ההכרה והחיתוך פי 4. הקולטן בעל אפיניות זהה גם לפרו-רנין וכאשר שניהם מחוברים, פועל פרו-רנין ביעילות דומה לזו של רנין.
כאשר לחץ הדם נמוך, תאים שנמצאים בסמוך לפקעית נימי הדם בכליה מפרישים לדם רנין. בדם פוגש הרנין חלבון המיוצר בכבד - אנגיוטנזינוגן 1 וגורם לכך שיהפוך לחלבון פעיל - אנגיוטנזין 1, זהו חומר מהפך שבריאות הופך לאנגיוטנזין 2 שזורם במחזור הדם, מגיע לכליה וגורם להפרשת אלדוסטרון. כתוצאה מכך יהיו פחות נוזלים בשתן ולחץ הדם יעלה. בנוסף האנגיוטנזין 2 גורם להצרת העורקים בכליה וכך לעלייה בלחץ הדם.
משמעות רפואית

מכיוון שרנין הוא חלק חשוב במערכת מערכת הרנין-אנגיוטנסין-אלדוסטרון, הוא מהווה מטרה טבעית לטיפול להפחתת יתר לחץ דם. חשיבות רבה לאזן רמות רנין בזמן טיפול תרופתי להפחתת יתר לחץ דם באמצעות תרופות מקבוצת מעכבי ACE, מכיוון שטיפול זה גורם לעליה ברמות רנין בדם עקב דיכוי משוב שלילי טבעי. תרופות ממשפחת חוסמי קולטן בטה מפחיתות רמות רנין. קיימות גם תרופות חוסמות רנין מסוג ARB, אבל הן יקרות יותר ועל כן לא נמצאות בשימוש נרחב.

נמצא כי קיים קשר הפוך בין רמות ויטמין D לבין רמות הרנין בדם.
מחקרים הראו כי תוספת ויטמין D מפחיתה את רמות שעתוק הגן לרנין, זאת על ידי
מניעה של פקטור שעתוק תלוי cAMP מלהקשר למעצם של הגן.